Perlemoenstropery: Staatsamptenare se saak uitgestelArgieffoto Nege inspekteurs van die departement van landbou, bosbou en visserye, het Woensdag in die Hermanus-landdroshof verskyn op ŉ reeks aanklagte, insluitend korrupsie. Hulle is deel van ŉ groep van 17 verdagtes wat Maandag deur die direktoraat vir prioriteitsmisdaadondersoeke (die Valke) in hegtenis geneem is vir hul vermeende betrokkenheid in by ŉ perlemoenstropery-sindikaat. Die beskuldigdes staan tereg op sewe aanklagte insluitend swendelary, diefstal, dwarsboming van die gereg en korrupsie. Adam Baajies, van Gansbaai, en agt ander inspekteurs, het na bewering tussen September en November 2016 saam met die agt ander verdagtes gewerk. Eric Ntabazalila, woordvoerder vir die nasionale vervolgingsgesag, het gesê die staat het uitstel van sewe dae versoek sodat die sake saamgevoeg kan word. Hy het gesê lasbriewe vir inhegtenisneming is uitgereik vir nog vier verdagtes en hulle sal na verwagting by die 17 verdagtes aansluit wat reeds in aanhouding is. Die saak is tot 14 Maart uitgestel wanneer die staat na verwagting hul borgtogaansoeke sal teenstaan.